Lolland-Falsters Stifts-Tidende, 1838-11-20
Fædrelandet. J Stændernes To og tredivte Møde anmeldte Præsidenten at han havde modtaget fem forskjellig Andragender, der bleve overleverede til de vedkommende Committeer. Derefter blev foretaget til foreløbig Behandling: 1) Andragendet fra Brændeviinsbrænderne i Odense om Ophævelsen af Exammen for Brændeviinsbrænderne; 2) Gaardmand Hans Christensens Forslag om Udvidelse af den en 60-aarig Gaardmand tilstaaede Ret til at faae en Søn fri for Krigstjeneste, til de Gaardmænd der ere 55 Aar gamle og 3) Gaardmand Niels Knudsens Andragende om at en 60-aarig Gaardmand, der ingen Søn eller Pleiesøn har, maa faae en Karl fri for militair Tjeneste, naar han indsætter ham til sin Universalarving. Kammerjunker Benzon foredrog derpaa et Forslag om en Revision af den nu bestaaende Tiende-Lovgivning. Mod dette Forslag talte den kongelige Commissarius og skjøndt det blev understøttet af flere af Forsamlingens Medlemmer blev det dog forkastet med 40 Stemmer mod 7. Sognefoged Frederik Jørgensen, foredrog dernæst et Andrangende fra Lollands Nørre Herreds Beboere om Nedsættelse i de Bropenge, de betale i Nakskov. J Andragendet oplyste Petitionairerne at de tidligere havde rettet en lignende Begjæring til det danske Cancellie, og dengang endog tilbudt selv at ville vedligeholde Broen mod at hæve en Afgift af 1 s. medens denne nu siden 1819 havde været 2 s.,men at denne Begjæring ikke var bleven opfyldt, Af dem, der understøttede dette Andragende nemlig Grev Reventlow og Brændeviinsbrænder J. Sidenius, blev det tillige oplyst at Broeafgiften var bortforpagtet for 100 Rbd. aarlig, og at Broen kun var meget liden. Mod Forslaget meddeelte Assessor Algreen-Ussing nogle ham af Kjøbmand K. Sidenius leverede Oplysninger, og da Commissarius tillige bemærkede, at han endnu ikke fra Cancelliet havde modtaget de Oplysninger, hvorom han havde skrevet, blev Sagen udsat. Agent Bruun foredrog derefter et Andragende fra Landsoverretsassessor Byskriver Schønheyder i Odense angaaende Oprettelsen af en Livsforsikkrings Anstalt. Da Hensigtsmæssigheden af den paatænkte Anstalt blev anerkjendt af alle de Talere der yttrede sig om Forslaget blev det med 36 Stemmer mod 17 bestemt, at det skulde prøves af en Committee, der kom til at bestaae af Kammerjunker Scavenius, Assessor Algreen-Ussing og Agent Bruun. Tre og tredivte Møde. Udkastet til en Forordning indeholdende nærmere Bestemmelser angaaende Fremmedes Handelsberettigelse blev foretagen til foreløbig Behandling. Proprietair Langkilde foredrog derpaa et Forslag om, at de nye Veirmøller, der ere opførte siden 1813, maae belægges med Bankhæftelse hvilket Forslag forkastedes med 56 Stemmer mod 3. Proprietair Langkilde foredrog derefter et Forslag om en ny Lov angaaende Pligtarbeide til Kirkerne istedetfor Pl. 18 April 1828. Efter at samtlige de af Forsamlingens Medlemmer, der havde havt Anledning til at kjende de Vanskeligheder, Pl. 18 April 1828 frembyde, havde talt for Forslaget blev det med 30 Stemmer mod 27 bestemt at det skulde prøves af en Committee, hvis Medlemmer bleve Proprietair Langkilde, Amtmand Neergaard og Provst Birch. Fire og tredivte Møde. Præsidenten afleverede trende indkomne Andragender til vedkommende Committeer. Udkastet til en Placat indeholdende nærmere Bestemmelser angaaende nogle Apellen i criminelle Sager vedkommende Punkter, blev foretagne til endelig Behandling. Farver Svane foredrog derpaa et Forslag om bestemte Regler for Politiets Myndighed til at foretage Huusundersøgelser. Dette Forslag, der var grundet paa den bekjendte Huusundersøgelse hos Kjøbenhavnspostens Redacteur stemmede i det Væsentlige, overeens med det Forslag, som om denne Sag fremkom i den jydske Stænderforsamling, hvorfor Commissarius henholdt sig til hvad han der havde bemærket. For Forslaget talte Kammerraad Drewsen og Professor Bang. Eenstemmigen vedtoges det at henvise Forslaget til en Committee, der kom til at bestaae af Professor Bang, Assessor Algreen-Ussing og Etatsraad Treschow. Amtmand Neergaard foredrog derpaa et Forslag om Gjenindførelsen af den før Frd. 5 Jan. 1813 gjældende Myntfod. Udfaldet af de i denne Anledning førte Debatter blev at Proponenten for Tiden tog sit Forslag tilbage. Fem og tredivte Møde. Præsidenten anmeldte at have modtaget fra Sognefoged Peder Westet Andragende, fra 6 Grundeiere i Gjedesbye om at erholde Jagtret paa deres Eiendomme, hvilket Andragende blev overleveret til Committeen for Jagtsagen. Udkastet til en Placat angaaende Forbedring i Skolelærernes Kaar blev foretagen til endelig Behandling Capitain Herforth foredrog et Forslag om en nærmere Bestemmelse af de Deputeredes Functionstid, hvilket Forslag med 53 Stemmer mod 5 blev henviist tilden Committee bestaaende af Capitain Herforth, Cancellieraad Deichmannn og Assessor Algreen-Ussing. Bankdirecteur Haagen foredrog derefter et Forslag om Tallotteriets Ophævelse, der var ligt Oberst Brocks Forslag i den jydske Forsamling. Med 57 Stemmer mod 1 blev Forslaget henviist til en Committee bestaaende, af Bankdirecteur Haagen, Assessor Algreen-Ussing, og Proprietair Neergaard.